สวัสดีค่ะ ตอนนี้สับสนมากค่ะ วันที่ประจำเดือนมาวันแรก (มาแบบเต็มแผ่นแคร์ฟรี) ไปหาคุณเพื่อเริ่มกระบวนการ IVF คุณให้ฮอร์โมนมาฉีดที่บ้าน เป็น Gonal F และ Pergoveris ซึ่งคาดกันว่าวันรุ่งขึ้นน่าจะเป็นวันที่ประจำเดือนมาเยอะสุด แต่ผิดคาดค่ะ วันที่2 มาน้อยกว่าวันแรกอีก วันนี้วันที่ 3 แทบหายไปเลยค่ะ (ซึ่งปกติเป็นคนที่ วันที่2 มาเยอะมาก วันที่3 มาน้อย วันที่4 spotting) ยังฉีดยาตามเวลาอยู่ทุกวัน และลองตรวจการตั้งครร์แล้วก็ขึ้นขีดเดียว แต่ทำไมเมนส์หายไป ไม่ทราบคุณพอมีคำอธิบายบ้างมั้ยคะ เริ่มเครียดแล้วค่ะ ว่าจะมีโอกาสตั้งครรภ์มั้ย แล้วถ้าใช่แล้วฉีดฮอร์โมนเข้าไป จะเป็นอะไรมั้ยคะ
สวัสดีคะ ยา Gonal F และยาPergoveris เป็นยาที่ทำหน้าที่ในการกระตุ้นการเจริญเติบโตของไข่ค่ะไม่ได้มีผลทำให้ประจำเดือนขาดหรือ ลดลงค่ะยาใช้ในกรณีที่ต้องการตั้งครรภ์ เพราะยาจะช่วยในการกระตุ้นให้เจริญเติบโต และมีจำนวนหลายใบที่เติบโตขึ้นมาค่ะ ทำให้สามารถที่จะเอาออกมาผสมข้างนอกได้ หรือ ทำการฉีดอสุจิเข้าไปได้ค่ะแพทย์จะทำหน้าที่ในการตรวจเรื่องขนาดและปริมาณของไข่ค่ะไม่มีรายงานที่ทำให้ประจำเดือนขาดนะค่ะ อาจจะมีคลื่นไส้อาเจียน ปวดหัว ได้บ้างค่ะ